**Projekteerimistingimuste andmiseks**

**elektrooniline arvamuste kogumine**

**(Metsaküla-Laatsi)**

Mulgi Vallavalitsus teatab, et on 19.11.2024 korraldusega nr 1374 algatanud menetluse projekteerimistingimuste saamiseks Viljandi maakonnas Mulgi vallas Metsaküla külas Metsaküla-Laatsi (katastritunnus 60002:002:0291) kinnistule varikatuse (ehr kood 221472666) ehitamiseks. Soovitakse püstitada Metsaküla-Laatsi kinnistule varikatust põrandapinnaga 406,19 m2 (laius 15,1 m, külje pikkus 26,9 m, kõrgusega 6,7 m). Planeeritav ehitis asub elektripaigaldise- ja maaparandusala kaitsevööndis. Detailplaneering antud piirkonnas puudub. Alal kehtib Karksi Vallavolikogu 21.06.2006.a määrusega nr 17 kehtestatud Karksi valla üldplaneering.

Varikatuse ehitamine ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik. Samuti ei kuulu tegevus Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kehtestatud loetelude hulka, mille korral tuleb anda keskkonnamõju hindamise vajalikkuse eelhinnang selle kohta, kas tegevusel on oluline keskkonnamõju.

Lähtudes ehitusseadustiku § 31 lõikest 1 korraldab Mulgi Vallavalitsus Mulgi vallas Metsaküla külas Metsaküla-Laatsi (katastritunnus 60002:002:0291) kinnistule varikatuse (ehr kood 221472666) ehitamiseks projekteerimistingimuste andmiseks arvamuste avaldamiseks elektroonilise kogumise.

**Tulenevalt eeltoodust ning ehitusseadustiku § 31 lõikest 4 esitame projekteerimis- tingimuste andmise eelnõu arvamuse avaldamiseks.**
**Arvamused esitada e-posti aadressil** **mulgi@mulgivald.ee** **hiljemalt 12.12.2024 kell 12.00.**

Lisad: 1. Lisa 1 projekteerimistingimused (Metsaküla-Laatsi);

 2. E E L N Õ U Projekteerimistingimuste andmine detailplaneeringu

|  |
| --- |
|  koostamise kohustuse puudumisel (Metsaküla -Laatsi); 3. Asendiplaan.  |

Koostas: ehitus- ja majandusspetsialist Arvids Tisler, e-kiri: arvids.tisler@mulgivald.ee